Document ID: 32011R0228
Publication Date: 2011-03-07

Title and Content:
UREDBA KOMISIJE (EU) št. 228/2011
z dne 7. marca 2011
o spremembi Uredbe (ES) št. 1222/2009 Evropskega parlamenta in Sveta v zvezi z metodo za preskušanje oprijema pnevmatik razreda C1 na mokri podlagi
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1222/2009 Evropskega parlamenta in Sveta z dne 25. novembra 2009 o označevanju pnevmatik glede na izkoristek goriva in druge bistvene parametre (1) in zlasti člena 11(c) Uredbe,
ob upoštevanju naslednjega:
(1)
V skladu z delom B Priloge I k Uredbi (ES) št. 1222/2009 se indeks oprijema pnevmatik razreda C1 na mokri podlagi določi skladno z določbami Pravilnika UNECE št. 117 in njegovih naknadnih sprememb. Vendar so predstavniki industrije na podlagi Priloge 5 k Pravilniku UNECE št. 117 razvili izboljšano preskusno metodo za oprijem na mokri podlagi, ki bistveno poveča točnost rezultatov preskušanja.
(2)
Točnost rezultatov preskušanja je ključni dejavnik pri določanju razredov pnevmatik glede na oprijem na mokri podlagi. Zagotavlja pošteno primerjavo pnevmatik različnih dobaviteljev. Poleg tega se z natančnim preskušanjem prepreči razvrstitev pnevmatike v več kot en razred in zmanjša tveganje, da bodo organi za nadzor trga dobili drugačne rezultate preskušanja, kot so jih navedli dobavitelji, zgolj zaradi nezanesljivosti preskusne metode.
(3)
Zaradi izboljšanja točnosti rezultatov preskušanja pnevmatik je torej treba posodobiti preskusno metodo za oprijem na mokri podlagi.
(4)
Uredbo (ES) št. 1222/2009 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem odbora, ustanovljenega v skladu s členom 13 Uredbe (ES) št. 1222/2009 -
SPREJELA NASLEDNJO UREDBO:
Člen 1
Sprememba Uredbe (ES) št. 1222/2009
Uredba (ES) št. 1222/2009 se spremeni:
1.
V delu B Priloge I se prvi stavek spremeni z naslednjim:
„Razred pnevmatik C1 glede na oprijem na mokri podlagi je treba določiti na podlagi indeksa oprijema na mokri podlagi (G) v skladu z lestvico od ,A‘ do ,G‘, ki je določena v spodnji preglednici, in izmeriti v skladu s Prilogo V.“
2.
Besedilo iz priloge k tej Uredbi se doda kot Priloga V.
Člen 2
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah v skladu s Pogodbama.
V Bruslju, 7. marca 2011

Classification:
Level 1 Topics: 100158
100147
100154
100160
Level 2 Topics: 100269
100261
100237
100196
Level 3 Topics: 87
4418
3641
2494
1362
3632
All Topics: 2430
4047
5481
6361
867
893